kardosdrur/scandi-wiki huggingface dataset:
Bartimæus (Bartimæus-trilogien)

Bartimæus er en fiktiv personlighed i serien "Bartimæus-trilogien" af den engelske børnebogsforfatter Jonathan Stroud.
Bartimæus er en sarkastisk 4. grads djinni, der har mødt stærke personer som Salomon og Ptolemæus. I løbet af trilogien arbejder han for drengen Nathan.

Fiktive personer i Bartimæus-trilogien
Rennebu

Rennebu er en kommune i Trøndelag fylke i Norge. Den grænser i nord til Meldal, i øst til Midtre Gauldal, i syd til Tynset, i sydvest til Oppdal og i vest til Rindal.

I 1966 blev Innset sogn, som tidligere havde været en del af Kvikne kommune, indlemmet i kommunen.

Rennebus kommunevåben symboliserer først og fremmest Rennebu kirke, som har Y-formet grundplan. Desuden repræsenterer det omvendte Y til en vis grad udformningen af bygden med Berkåk som centrum og arme mod Soknedal, Oppdal og Meldal.

Geografi 
Trollheimen og Forollhogna nationalpark ligger delvis i kommunen og lakseelven Orkla løber igennem kommunen. Højeste punkt i kommunen er Svarthøtta, der er 1548 moh.
E6 mellem Oslo og Trondheim går gennem kommunen. I Berkåk starter Rv700 som går nedover Orkladalen og i Ulsberg starter Rv3 som går nedover Østerdalen. Rennebu har togforbindelse med både Trondheim og Oslo fra Berkåk station.

Personer fra Rennebu 
 Olav Berkaak, († 1980), forfatter
 Jens P. Flå, († 2002), politiker, stortingsmand
 Jostein Berntsen, (1943-), politiker, stortingsmand
 Magne Myrmo, (1943-), skiløber
 Ola T. Lånke, 1948-), stortingsmand
 Vebjørn Rodal, (1972-), olympisk mester
 Vegard Heggem, (1975-), fodboldspiller

Eksterne henvisninger 

 Kultur i Rennebu på kort  fra Kulturnett.no
 Rennebu Turistkontor
 Orklaguiden

Kommuner i Trøndelag
Kommuner i Sør-Trøndelag
Skilla

Skilla (Scilla) er en slægt med ca. 90 arter af løgvækster, der findes i det meste af Eurasien og Afrika. Blomsterne er almindeligvis blå, men hvide, lyserøde og violette former kendes også. De fleste er forårsblomstrende, men der er nogle arter, som blomstrer om efteråret.

Flere arter af afrikanske løgplanter, som tidligere har været henregnet til Skilla, er nu samlet i slægten Ledebouria. Den bedst kendte af disse er potteplanten "Scilla violacea", som nu rettelig skal hedde Ledebouria socialis.

I det følgende nævnes kun de arter, som er almindeligt dyrkede i Danmark.

 Himmelblå skilla (Scilla amoena)
 Tobladet skilla (Scilla bifolia)
 Persisk skilla (Scilla mischtschenkoana) (tidligere: Scilla tubergeniana)
 Russisk skilla (Scilla sibirica)

 Scilla autumnalis
 Scilla hohenackeri
 Scilla hyacinthoides
 Scilla litardierei
 Scilla monophyllos
 Scilla paucifolia
 Scilla peruviana
 Scilla rosenii
 Scilla verna
 Scilla winogradowii

Planteslægter
Hyacint-familien
Greve-Solrød Provsti

Greve-Solrød Provsti er et provsti i Roskilde Stift.
 
Greve-Solrød Provsti består af 11 sogne med 14 kirker, fordelt på 9 pastorater.

Pastorater

Sogne

Kilde
Provstiportalen

Provstier i Roskilde Stift
Vier letzte Lieder

Vier letzte Lieder er en sangcyklus af Richard Strauss, komponeret for sopran og orkester i hans dødsår, 1948; den blev uropført posthumt i London 1950 af den norske sopran Kirsten Flagstad og Philharmonia-orkestret, dirigeret af Wilhelm Furtwängler. De fire sange er Frühling, September, Beim Schlafengehen (alle til tekster af Hermann Hesse) og Im Abendrot (Joseph von Eichendorff).

Kompositioner af Richard Strauss
Musik i 1948
Slagelse Provsti

Slagelse Provsti er et provsti i Roskilde Stift. Provstiet blev dannet 1. januar 2014 ved en sammenlægning af Slagelse Provsti (før 2014) og Skælskør Provsti og hed indtil 1. januar 2016 Slagelse-Skælskør Provsti.

Slagelse Provsti består af 41 sogne med 42 kirker, fordelt på 20 pastorater.

Pastorater

Sogne

Kilder 
Provstiportalen 

Provstier i Roskilde Stift
Inez

Inez (født Tina Inez Gavilanes Granda den 15. oktober 1977 på Frederiksberg) er en dansk sangerinde som synger latin-inspireret popmusik. Hendes første single "Stronger", fra 2005, lå hele 30 uger på den danske Dancechart. Det var også denne single, der var med til at gøre hende kendt. Den blev i første omgang først sendt ud til de danske dj's, men interessen for nummeret voksede hurtigt og radiostationerne begyndte også at spille nummeret. Inez har indtil videre udgivet seks singler, samt hendes debutalbum Bed & Breakfest, som blev udgivet den 18. juni 2007. Albummet indeholder også hendes tidligere singler.

Inez har desuden skrevet kontrakt med det amerikanske pladeselskab Tommy Boy. I oktober 2007 var sangen "Stronger" placeret som nummer syv på Billboard's liste over de mest spillede sange på de amerikanske diskoteker, Hot Dance Club Songs. Sangen lå sammenlagt 17 uger på hitlisten. "Stronger" har også været populær i Kina, hvor Inez turnerede i 2009.

Inez var fra 2008 til 2010 medlem af pigegruppen Sukkerchok, der sang temaet til realityserien Paradise Hotel i 2009, og senere samme år udgav albummet Hvor som helst - når som helst. Gruppen deltog to gange i Dansk Melodi Grand Prix; i 2009 med "Det' det" og i 2010 med "Kæmper for kærlighed". I 2009 nåede gruppen videre til semifinalen. Den 10. marts 2010 meddelte Inez at hun havde forladt Sukkerchok. I et interview i august 2011 udtalte Inez, "At være tre piger sammen er altid noget lort. Det har jeg oplevet lige siden min barndom [...] Jeg er ikke bleg for at indrømme, at vi er super uvenner." Inez har herefter udgivet pige-serien "den magiske bog" i samarbejde med Anne-Marie Donslund. I 2015 udgav Inez bogen "hej smukke" som handler om naturlig skønhed og produkter man selv kan lave. 

Inez har medvirket i tv-programmerne Zulu Djævleræs (2009), 4-Stjerners Middag (2010), Zulu Kvæg-ræs (2010) og Masterchef (2011).

Inez har en bachelor i jura ved Københavns Universitet.

Diskografi

Album 
 Bed & Breakfest (2007)

Singler 
 "Stronger" (2005)
 "On the Spot" (2006)
 "Walk Away Tonight" (2007)
 "Mi Aire" (2007)
 "All You Do" (2007)
 "Bad Intentions" (2008)
 "Good" (2008)
 "Chain Me Up" (2011)

Referencer

Eksterne henvisninger 
 Officiel hjemmeside
 
 

Sangere fra Danmark
Sangskrivere fra Danmark
Personer fra Frederiksberg
Dansksprogede forfattere fra Danmark
Sukkerchok
SOiL

SOiL er et hård rock/alternativ metal-band fra Chicago i Illinois i USA.

Biografi 
Soil blev dannet i 1997 af eksmedlemmer fra det amerikanske dødsmetal band Broken Hope. De første tre udgivelser fra bandet SOiL (ep), El Chupacabra (ep)og Throttle Junkies fejlede i at få bandet ind i mainstream. 
SOiLs gennembrud kom da Pat Lynch fra Orlando rock radiostationen WJRR spillede demoen af "Halo" på heavy rotation. 

Bandet fik en moderat succes med deres 2001 udgivelse Scars. Succesen var godt hjulpet af singlerne "Unreal" og "Halo" hvis demo allerede var blevet spillet i radioen. 

I 2004 forlod bandet deres pladeselskab J Records på grund af et skuffende salg af deres tredje album Re•de•fine. Kort tid efter blev det annonceret at vokalisten Ryan McCombs tog afsked fra bandet. AJ Cavalier blev introduceret den 15 2004 som afløseren. McComb blev i 2005 Drowning Pools nye forsanger. 

I september 2005 skrev SOiL kontrakt med pladeselskabet DRT Entertainment. Deres seneste album True Self blev udgivet d. 2 maj 2006. Albummet fandt vej til internettet via BitTorrent og P2P 2 måneder inden dens udgivelse. 

 Medlemmer 
 AJ Cavalier – Vokal (2004– )
 Adam Zadel – Guitar, Vokal Shaun Glass – Guitar Tim King – Bas Tom Schofield – Trommer Forige medlemmer 
 Ryan McCombs – Vokal'' (1997–2004)

Diskografi

Ep'er

Album 

Heavy metal-grupper
Metalgrupper fra USA
Musikgrupper fra 1997
Yuva

Yuva er en indisk Bollywood-film fra 2004, instrueret af Mani Ratnam.

Medvirkende 
 Abhishek Bachchan
 Rani Mukherjee
 Ajay Devgan
 Esha Deol
 Vivek Oberoi
 Kareena Kapoor
 Om Puri

Eksterne henvisninger 
 

Film fra Indien
Film fra 2004
Rani Mukerji

Rani Mukerji (født 21. marts 1978) er en indisk Bollywood-skuespiller. Hun anses som værende en af Indiens bedste og mest populære skuespillere.

Filmografi

Referencer

Eksterne henvisninger 

 

Skuespillere fra Indien
Personer fra Kolkata
NBC (tv-netværk)

NBC (National Broadcasting Company) er et amerikansk tv/radio-netværk, der har hovedkvarter i GE Building, New York City. NBC har kælenavnet "Påfuglen" på grund af det påfuglelignende logo (Se NBC Logos).

Historie

Radio 
NBC´s radio gik i luften 15. november 1926 med 24 afillierede stationer.
Dengang var stationerne ejet af RCA.

Eksterne henvisninger 

 NBC Television hjemmeside

 Museum of Broadcast Communications – NBC History 

 
Virksomheder i New York City
NBCUniversal
Aalborg Vestre Provsti

Aalborg Vestre Provsti er et provsti i Aalborg Stift.  Provstiet ligger i Aalborg Kommune.
Aalborg Vestre Provsti består af 17 sogne med 17 kirker, fordelt på 8 pastorater.

Pastorater

Sogne

Kilder 
Provstiportalen

Provstier i Aalborg Stift
Procter & Gamble

Procter & Gamble er en verdensomspændende virksomhed, der ejer kendte mærkevarer som Pantene, Pringles, Ariel, Gillette, Pampers, Head & Shoulders og Duracell. Virksomheden omsatte for $84,17 mia. (2013).

Virksomheden blev grundlagt i 1837 af partnerne William Procter og James Gamble, der var emigreret fra England. Partnerskabet er en tilfældighed, fordi begge kom sammen med søskendeparret Olivia og Elizabeth Norris. Det var søstrenes fader, der foreslog Procter og Gamble at etablere virksomheden. 

Siden er den vokset voldsomt og er i dag en af de større spillere på markedet.

Selskabet producerer fx barberskrabere og barberskum under mærket Gillette, vaskemiddel under Ariel, bleer under Pampers og batterier af mærket Duracell.

Eksterne henvisninger 

 Procter og Gambles historie
 Liste over kendteste mærker ejet af P&G 

Etableret i 1837
Aalborg Østre Provsti

Aalborg Østre Provsti er et provsti i Aalborg Stift.  Provstiet ligger i Aalborg Kommune.
Aalborg Østre Provsti består af 16 sogne med 20 kirker, fordelt på 9 pastorater.

Pastorater

Sogne

Kilder 
Provstiportalen

Provstier i Aalborg Stift
Hyrule

Hyrule er landet hvor The Legend of Zelda-spillene for det meste foregår. Hyrule bliver styret af Daphness Nohansen the third (som man kun ser i The Legend of Zelda: The Wind Waker) og prinsesse Zelda. Dog var den sidste konge ifølge Breath of the Wild Rhoam Bosphoramus Hyrule, selv om han allerede er død ved spillets begyndelse, hvormed Zelda er overladt som det sidste overlevende medlem af den kongelige familie, dog uden at blive kronet som dronning.

The Legend of Zelda
Fiktive steder

simple:The Legend of Zelda (series)#Universe
Prinsesse Zelda

Prinsesse Zelda er en fiktiv person fra The Legend of Zelda-universet. Hun er medlem af den kongelige familie i Hyrule og har en nøgleposition i spillets historie. Hun bliver ofte kidnappet af den onde Ganondorf eller Ganon som han også bliver kaldt. Det er så op til spillet hovedperson Link at redde hende.
Trods hendes rolle som den smukke prinsesse i nød, er hun langtfra svagelig. Prinsesse Zelda besidder stærke magiske kræfter som hun får fra sin del af Tremagten, også kaldet The Triforce.

Medvirkende i andre spil 
Prinsesse Zelda medvirker i kamp-spillet Super Smash Bros. Melee hvor hun foruden sine magiske angreb kan forvandle sig til sit alter ego Sheik. Dette blev dog lavet om i Super Smash Bros. for Nintendo 3DS og Wii U, hvor de blev to separate fighters. Begge karakterer har været med siden Super Smash Bros. Melee.

Eksterne henvisninger 
 

Figurer fra The Legend of Zelda
Ganon

Ganon (Ganondorf, når han er i sin menneskeform) er hovedskurken i spilserien The Legend of Zelda.

Han ses ofte i hans orginale dæmonform, men siden The Legend of Zelda: Ocarina of Time har han optrådt i form af en Geruda, som minder mere om et menneske. Han optræder i hoveddelen af spilserien.

 The Legend of Zelda Ganon har den simple rolle som skurken, der har overtaget landet Hyrule med sin hær af monstre.
 Zelda II: The Adventure of Link En kult, der tilbeder Ganon, forsøger at genoplive Ganon efter hans fald i det forrige spil. Game over-skærmen viser Ganon tilbagekomst efter Links død.
 The Legend of Zelda: A Link to the Past Ganon er endnu engang hovedskurken. Hans baggrundshistorie er nu, at han var en tyv af Geruda-racen ved navn Ganondorf. Han blev til den demon, Ganon, og forsøgte at overtage verden. Da det fejlede, blev han bandlyst til 'Dark world', og han forsøger nu at vende tilbage til den normale verden.
The Legend of Zelda: Ocarina of Time  Denne gang får vi faktisk lov til at opleve Ganondorfs baggrundshistorie i spillet. Spillet slutter med at Ganon bliver bandlyst til Dark World.
 The Legend of Zelda: The Wind Waker Ganondorf forsøger endnu engang at samle Triforce, så han kan overtage verden.
 The Legend of Zelda: Twilight Princess. Ganon samarbejde med skurken Zant, så de kan overtage Hyrule.
 The Legend of Zelda: Breath of the Wild Ganon forsøger endnu engang at overtage Hyrule, men denne gang via teknologien, som er spredt ud over Hyrule. 

Ganon fremtræder også i:
 Zelda: The Wand of Gamelon
 Link: The Faces of Evil
 Zelda's Adventure
Men det er dog Phillips, og ikke Nintendo, der har lavet disse tre spil.

Figurer fra The Legend of Zelda
The Legend of Zelda: Oracle of Ages

Oracle of Ages, i Japan kendt som , er spil nummer syv/otte i The Legend of Zelda spil serien. Spillet udkom i 2001 til Game Boy Color.

I forhold til Oracle of Seasons, som er et actionorienteret spil, så er Oracle of Ages et mere gådebaseret eventyr.

Ekstern henvisning 
The Legend of Zelda: Oracle of Ages

Referencer 

Computerspil fra 2001
Oracle of Ages
Game Boy Color-spil
Virtual Console-spil til Nintendo 3DS

ja:ゼルダの伝説 ふしぎの木の実#時空の章
The Legend of Zelda: Oracle of Seasons

The Legend of Zelda: Oracle of Seasons, i Japan kendt som , er spil nummer syv/otte i The Legend of Zelda- spilserien. Spillet udkom i 2001 til Game Boy Color.

I forhold til Oracle of Ages, som mest er et gådebaseret eventyr, så er Oracle of Seasons et mere actionorienteret spil.

Man (Link) starter med at blive sendt til landet holodrum af the Triforce. Efter ankomsten er man først bevidstløs og bliver fundet af en pige der hedder Din. Hun er en dygtig danser, men også oraklet af årstiderne (the oracle of seasons).
Man når dog knap at møde hende før hun bliver kidnappet af Onox generalen af mørket (Onox the general of darkness).

Han fanger hende i en slags krystal og sænker årstidernes tempel (the temple of seasons) ned i en anden verden, hvilket får årstiderne til at gå berserk – vinter bliver til sommer midt i det hele og det skifter næsten konstant. Det bliver så ens opgave at få styr på årstiderne igen ved at samle de 8 essenser og befri Din.

Noter

Ekstern henvisning 
 Officiel hjemmeside for Zelda serien – bl.a. info, ofte stillede spørgsmål og guider 

Computerspil fra 2001
Oracle of Seasons
Game Boy Color-spil
Virtual Console-spil til Nintendo 3DS
Mnemic

Mnemic (udtales /ˈniːmɨk/) er et dansk industrial metal band stiftet i 1998 Aalborg i Danmark. De har udgivet fire albums og turnéret med bands som Metallica, Soilwork, Fear Factory, God Forbid, Arch Enemy, Meshuggah og Deftones.

Biografi 
Mnemic blev stiftet da Mircea Eftemie (eks-Mercenary) sluttede sig til Rune Stigart og Brian “Brylle” Rasmussen i 1998 i Aalborg. Bandets fuldendte line-up var da Mark Bai sluttede sig til dem som vokalist og Mikkel Larsen på bas.
Navnet Mnemic blev foreslået af Mark Bai og i 2000 gik bandet i studiet for at indspille deres første demo med Jacob Hansen. 
Forsangeren Mark Bai forlod dog ikke lang tid efter bandet da han havde et stærk religiøst kald og skulle uddannes til præst. 
Mnemic søgte derefter en ny vokalist og fandt derved Michael Bøgballe. Efter deres anden demo var indspillet i 2000 med produceren Tue Madsen skrev de kontrakt med pladeselskabet Nuclear Blast Records, gennem hvilket bandet har udgivet deres fire albums.

Medlemmer 
 Guillaume Bideau – Vokal (eks-Scarve)
 Mircea Gabriel Eftemie – Guitar, keyboard
 Victor Ray Salomonsen Ronander – Guitar
 Bas
 Brian "Brylle" Rasmussen – Trommer

Tidligere medlemmer 
 Tomas "Obeast" Koefod – Bas (forlod i 2011)
 Michael Bøgballe – Vokal (forlod i 2005)
 Mikkel Larsen – Bas
 Mark Bai – Vokal (forlod i 2000)

Tour medlemmer 
 Tony Jelencovich – Vokal (2005-2006)
 Victor Ray Salomonsen Ronander – Guitar (2009-2010)

Diskografi 

Metalgrupper fra Danmark
Industrial metal-grupper
Musikgrupper fra 1998
SOiL (ep)

SOiL er den anden ep fra hård rock-bandet SOiL som blev udgivet i 2001 gennem Century Media.

Numre 
 Broken Wings – 4:20
 No More, No Less – 3:07
 She – 3:28
 Same Ol' Trip – 3:57
 Yellow Lines – 5:09

SOiL-album
Album fra 2001
Throttle Junkies

Throttle Junkies er et debut album fra hård rock bandet SOiL som blev udgivet i 1999 gennem Mia Records.

Numre
 "Everything" – 2:57
 "Road to Ruin" – 2:37
 "Damning Eden" – 3:00
 "F-Hole" – 2:54
 "Man I Am" – 3:48
 "Hello Again" – 3:19
 "Butterfly" – 3:03
 "Growing Ways" – 4:08
 "Stand to Fall" – 4:08
 "Concrete Slave" – 3:42
 "She" – 3:26
 "Crucified" – 4:29
 "Shining Man" – 3:51
 "Damning Eden" (Acoustic) – 3:18

Musikere
 Ryan McCombs – Vokal
 Adam Zadel – Guitar, bagvokal
 Shaun Glass – Guitar
 Tim King – Bas
 Tom Schofield – Trommer

Metalalbum
Hardrock-album
SOiL-album
Debutalbum fra 1999
S.T.A.L.K.E.R.: Shadow of Chernobyl

S.T.A.L.K.E.R.: Shadow of Chernobyl, tidligere kendt som S.T.A.L.K.E.R.: Oblivion Lost er et postapokalyptisk first-person shooter / Rollespil (RPG)computerspil af den ukrainske udvikler GSC Game World. Spillet foregår i Tjernobylområdet kendt som "Zonen" der eksisterer i virkeligheden.
Shadow of Tjernobyl foregår i år 2012, seks år efter endnu en katastrofe ved Tjernobyls atomkraftværk ud over den der faktuelt hændte i 1986. Fra den fiktive katastrofe i 1998 i spillet overtager science fiction historiedelen, men spillet indeholder korrekte informationer omkring Tjernobyl, ligesom mange af stederne i spillets verden eksisterer i virkeligheden.

Plot 

Spillet begynder med en bevidstløs og såret stalker (spilleren) som bliver bragt til Sidorovich.
Sidorovich er sortbørshandler i Zonen, og han redder stalkerens liv, men stalkeren lider af hukommelsestab. De eneste spor efter stalkerens identitet er en tattovering på hans arm hvor der står "S.T.A.L.K.E.R", samt en PDA hvor de eneste informationer er ordren; "Dræb Strelok". Sidorovich kalder derfor Stalkeren for "Marked One".

Marked One betaler nu Sidorovich tilbage for at redde hans liv ved at udføre forskellige små-ærinder for ham, og under disse opgaver får Marked One langsomt flere og flere informationer om ham selv, og Strelok.

Uden nogen idé om hans egen identitet stykker Marked One nu sporene af Strelok sammen og begiver sig af sted for at prøve at finde den person han åbenbart er blevet sat til at slå ihjel.

Zonen 

Zonen eller spillefladen, er ikke ubegrænset. Der er steder spilleren ikke kan gå hen, enten fordi der er sat et pigtrådshegn på, eller fordi den radioaktive stråling er for høj og dermed dødelig. Der er 18 levels i spillet, hvorimellem spilleren kan opnå adgang ved forskellige steder, eks en tunnel, eller en port.

Gameplay 

Spillet indeholder en enorm uhyggelig stemning. Der er også visse regler i spillet som i den virkelige verden. Spilleren skal sørge for, at hans karakter får mad, får opgraderet udstyr til at modstå det hårde miljø, får medicinalbehandling o.l. Eksempelvis kan man forbløde, hvis man er blevet såret, hvis ikke man har bandager til at forbinde såret med. Våben bliver nedslidte efter noget tid, ofte er de våben, man finder også slidte i forvejen, hvilket går ud over træfsikkerheden og rækkevidden. Våben kan også få funktionsfejl, i spillet kaldes dette at de "jammer".

Spillet udmærker sig ved at have et godt og velgennemtænkt plot og spændingsmoment, og at det kan slutte på flere forskellige måder. De valg man træffer spillet igennem har nogen indvirkning, men i slutningen af spillet er det direkte op til spilleren at vælge en slutning.

Se også 
 S.T.A.L.K.E.R.: Clear Sky
 S.T.A.L.K.E.R Call of Pripyat
 Tjernobylulykken

Referencer

Eksterne henvisninger 
 

 Officielt website
 Officielt THQ website

Computerspil fra 2007
First-person shooter
Windows-spil
El Chupacabra (album)

El Chupacabra er den første EP fra hård rock-bandet SOiL, som blev udgivet i 1998. EP-navnet kom fra myten om det puertoricanske bæst Chupacabra, hvis navn betyder "gede-suger" på spansk.

Numre 
 "Broken Wings" – 4:15
 "Crucified" – 4:31
 "F-Hole" – 2:55
 "She" – 3:28
 "Two Cent Friend" – 3:53

SOiL-album
Debut EP'er
Album fra 1998
Stalker

Stalker eller STALKER har flere betydninger:
 Stalker – kan defineres som et sygeligt adfærd af en person, som konstant forfølger og chikanerer en anden person
 S.T.A.L.K.E.R.: Shadow of Chernobyl – computerspil
 Stalker (tv-serie) – en amerikansk psykologiske thrillerserie
 Stalker (roman) - roman af Lars Kepler
 Stalker, den engelske titel på Andrej Tarkovskijs film Сталкер, på dansk Vandringsmanden
Gerlev Idrætshøjskole

Gerlev Idrætshøjskole i Gerlev er den første idrætshøjskole på Sjælland, grundlagt i 1938 af Kristian Krogshede (1893-1988) fra Gymnastikhøjskolen i Ollerup. Skolen har fra sin start været bygget til et bredt udbud af idræt, og har siden sin grundlæggelse været optaget af at udvikle og skabe begejstring ved bevægelse og idræt. Skolen er kendt for sin legende og eksperimenterende tilgang til bevægelse, noget som bl.a. kan ses inden for parkour og dans.

Forstanderen på skolen er Frederik Ullerup, som selv tidligere har været elev på skolen.

På højskolen findes verdens første parkourpark, hvor der hvert år afholdes International Parkour Gathering, med deltagelse af internationale gæster.

Gerlev Performance Team, der består af dansere og parkour-udøvere, tager ud og optræder med deres show.

Gerlev-prisen 

Gerlev-prisen er en udmærkelse som uddeles årligt af højskolen "for en indsats, som i en særlig grad har udviklet idrættens kvaliteter eller skabt fornyelse i synet på idrættens kulturelle placering og muligheder. Prisen gives til opmuntring af ytringsfrihed og demokrati og til støtte af initiativer, der tør anfægte den etablerede idrætspolitiske orden."

Referencer

Eksterne henvisninger

Tilknyttede projekter 
 Gerlev Legepark
 Legeskibet
 Center for Kamp og Kultur 

Folkehøjskoler i Danmark
Bygninger, konstruktioner og anlæg i Slagelse Kommune
Etableret i 1938
Mikkel Beck

Mikkel Venge Beck (født 12. maj 1973) er en dansk spilleragent og tidligere professionel fodboldspiller med karriere i bl.a. B1909, Fortuna Köln, Middlesbrough F.C., Lille OSC og AaB. Han deltog med landsholdet i EM 1996 og 2000.

Han blev i 1995 kåret som Årets Fund i dansk idræt.

Efter afslutningen af sin aktive karriere blev Mikkel Beck spilleragent, blandt andre for Simon Kjær.

I 2009 blev han imidlertid frataget sin licens for tre år, heraf to betinget, for at have været dobbeltagent – dvs. både agent for en spiller og ansat af en klub, med hvilken han i 2007 skaffede spilleren en kontrakt. Ud over fratagelsen af licensen fik han en bøde.

I 2022 blev Mikkel Beck atter suspenderet som agent. Fra marts til september blev han således udelukket af Englands fodboldforbund og fik samtidig en bøde på 310 000 kroner. Igen var grunden, at Beck havde været dobbeltagent, denne gang i forbindelse med Mathew Ryans skifte fra Valencia CF til Brighton & Hove Albion fem år tidligere.

Referencer

Eksterne henvisninger 

Fodboldspillere fra Danmark
Fodboldspillere fra B1909
Fodboldspillere fra Fortuna Köln
Fodboldspillere fra Middlesbrough F.C.
Fodboldspillere fra Lille OSC
Fodboldspillere fra AaB
Fodboldlandsholdsspillere fra Danmark
Personer fra Aarhus
Årets fund i dansk idræt
Fodboldspillere fra Kolding Boldklub
Deltagere ved det europæiske mesterskab i fodbold 1996
Deltagere ved det europæiske mesterskab i fodbold 2000
Kulturarvspædagogik

Samlet begreb for de læreprocesser/læringsprocesser/det lærende/den undervisning, som involverer materielle og immaterielle kulturefterladenskaber. Anvendes som begreb for det pædagogiske arbejde, der udføres inden for arkiver, kunst, museer og kulturarvsmiljøer. Kulturarven kommer til udtryk i blandt andet miljøer, genstande, dokumenter og billeder.

Uddannelse
Arvspædagogik